<classify> VIONGOZI wa serikali, dini, siasa na watu mbalimbali wameonesha kuguswa na msiba wa aliyekuwa Mkurugenzi wa Utafi ti na Vipindi wa Kampuni ya Clouds Media Group CMG, Ruge Mutahaba 49 aliyefariki dunia juzi nchini Afrika Kusini baada ya kusumbuliwa na matatizo ya figo.Kati ya viongozi wa serikali walioguswa na msiba huo ni Rais John Magufuli ambaye ametuma salamu za rambirambi kwa familia, ndugu na jamaa wa marehemu Ruge akielezea kuguswa na msiba huo huku akisema marehemu Ruge Rugemalila alikuwa kijana wake aliyependa maendeleo.Katika ukurasa wake wa Twitter jana, Rais Magufuli alisema: Nimepokea kwa masikitiko taarifa za kifo cha kijana wangu Ruge Mutahaba. Daima nitamkumbuka kwa mchango wake mkubwa katika tasnia ya habari, burudani na juhudi zake za kujenga fikra za maendeleo kwa vijana. Nawapa pole wanafamilia, ndugu, jamaa na marafiki. Mungu amweke mahali pema, Amina.Rais Mstaafu wa Awamu ya Nne, Dk Jakaya Kikwete naye alituma salamu za rambirambi kutokana na msiba huo na kubainisha kuwa taifa limepoteza kijana mchapakazi aliyejituma.Watangazaji wa Redio Clouds jana walisema Ruge aliishi jina lake ambalo kwa lugha ya Kihaya, jina lake, Rugemalila alilifupisha kuwa Ruge lina maana ya mtu jasiri mwongoza njia kazi aliyoifanya kwa ujasiri kuibua fursa.Jana viongozi mbalimbali walijitokeza kuhani msiba nyumbani kwa wazazi wa marehemu Mikocheni ambapo mmoja kati ya viongozi waliojitokeza ni Waziri Mkuu, Kassim Majaliwa ambaye alimwelezea Ruge kuwa alikuwa ni mzalendo aliyepandikiza shina la uzalendo kwenye mioyo ya vijana wengi.Alisema, Ruge alikuwa msaada kwa familia, serikali na jamii nzima kwa ujumla ambapo alitumia kila dakika yake kufikiria maendeleo ya jamii kwa ujumla hasa vijana ambapo ilifikia hatua ya kutumia hata fedha zake.Ruge alikuwa kijana aliyejitambua na ni mfano wa kuigwa na wengi amekuwa akipania kuleta mabadiliko kwa Watanzania na alikuwa na uthubutu wa kujaribu, Waziri Mkuu, Majaliwa alisema katika salamu zake.Naibu Spika wa Bunge, Dk Tulia Ackson aliyefika msibani asubuhi alisema, Ruge alikuwa akitumia vyombo vya habari kuwashawishi vijana kufanya kazi na kutumia fursa zinazowazunguka kujipatia kipato halali.Alisema Ruge hakuwa mchoyo wa mawazo bali alikuwa ni mtu aliyetumia elimu yake na muda wake kuwawezesha vijana huku akiwataka kuacha kulalamikia ugumu wa maisha bali waache kukaa vijiweni wakafanye kazi.Alisema Ruge alikuwa haogopi kujaribu jambo ndio maana hadi anaaga dunia ameacha amefanya mambo makubwa kwa jamii mijini na vijijini.Huyu mimi nilimfahamu zaidi kutokana na yale aliyokuwa akiyafanya, alikuwa ana uthubutu wa kujaribu na mwisho wa siku amejikuta akifanikiwa kwenye mambo mengi makubwa, mfano ni mwanzilishi wa semina za fursa, malkia wa nguvu, THT na mambo mengi kijana huyu, alisema Dk Tulia.Mbunge wa Iramba Magharibi, Mwigulu Nchemba aliyefika msibani hapo akichechemea kutokana na ajali aliyoipata hivi karibuni, alisema Ruge ameacha heshima kubwa kwani hakuchagua watu wa kucheka nao, alikuwa aki- wapenda wote wakubwa, wadogo, wadhaifu na hata wenye mamlaka.Ruge alikuwa na mahusiano mazuri na serikali na jamii. Atakumbukwa kwa kutumia vema muda wake duniani ambapo alikuwa akitumia kila dakika kujaribu kuleta au kufanya jambo jipya lenye tija, alisema.Habari za kuugua kwa Ruge zilianza kusikika muda mrefu lakini hivi karibuni CMG waliutangazia umma kuwa amelazwa Afrika Kusini akitibiwa na kwamba zilihitajika fedha zaidi kutokana na gharama kubwa za hospitali.Kutokana na hali hiyo, Rais Magufuli alijiunga na kampeni ya kumsaidia na kutoa kiasi cha Sh milioni 50 huku viongozi kadhaa pamoja na wasanii maarufu wakianzisha harambee ya kumchangia kusaidia matibabu hayo.Kuzikwa kwakeMsemaji wa familia, Annik Kashasha alisema mwili wa marehemu unatarajiwa kuwasili nchini kesho kutoka Afrika Kusini na keshokutwa utaagwa tayari kusafirishwa kwenda Bukoba mkoani Kagera kwa maziko.Historia yake Ruge alizaliwa Brooklyn, New York, Marekani, Mei Mosi mwaka 1970 kabla ya kurejea nchini na kuanza masomo Shule ya Msingi Arusha kuanzia darasa la kwanza hadi la sita.Baadaye alihamia Shule ya Msingi Mlimani, Chuo Kikuu Dar es Salaam ambako baba yake, Profesa Mutahaba ni mhadhiri.Alipomaliza darasa la saba, alifaulu na kujiunga na Shule ya Sekondari Forodhani na kusoma kidato cha kwanza hadi cha nne.Alifaulu na kuchaguliwa kujiunga Shule ya Sekondari Pugu kidato cha tano na sita.Baadaye Ruge kama wengi walivyozoea kumuita Boss Ruge akarejea tena nchini Marekani kujiendeleza kimasomo zaidi katika Chuo Kikuu cha San Jose kilichopo California na kusomea shahada mbili za Fedha na Masoko.Alivyojiunga na Clouds Media Wakati akiwa nchini Marekani, Ruge alikuwa akimuuzia vifaa vya muziki rafiki yake wa karibu, Mkurugenzi wa CMG, Joseph Kusaga ambaye kwa wakati huo alikuwa akijihusisha na uchezeshaji wa muziki Dj.Baada ya kumuuzia kwa muda mrefu vifaa hivyo, alipomaliza kusoma Marekani alikwenda kumtembelea Kusaga jijini Arusha ambapo alimkuta na wazo la kuanzisha radio na sio tena kuendelea na muziki tu kama Dj.Kusaga wakati huo alikuwa akimiliki Mawingu Studio iliyokuwa ikichezesha muziki na kurekodi nyimbo za wasanii akiwa na kundi la Muziki la Mawingu la wasanii wanne waliotamba na wimbo Oya Msela.Inaelezwa Ruge aliporejea nchini alikuwa ni mdau wa muziki na utangazaji Marekani ambapo alikuwa akifanya kazi kituo cha radio kwa muda mfupi. Hivyo, alivyorejea na kumkuta Kusaga na wazo la kuanzisha Radio ilikuwa rahisi kuunganisha wazo lao na kuanzisha Clouds Media ambapo Clouds ilikuwa tafsiri ya Mawingu, kampuni ya kuchezesha muziki iliyokuwapo.Mwaka 1998 Ruge na Kusaga walianzisha rasmi radio Clouds Fm jijini Dar es Salaam katika jengo la kitega uchumi NIC Ruge akiwa Meneja wa Vipindi ambapo alishiriki kuanzisha, kuendeleza na kuimarisha vipindi vya masuala ya vijana akiwa mstari wa mbele kuibua vijana kwenye utangazaji.Alianzisha kampeni ya kuzunguka kwenye shule mbalimbali hasa jijini Dar es Salaam kusaka vipaji vya vijana kwenye utangazaji na kumwibua aliyekuwa mtangazaji na mbunge wa viti maalumu, marehemu Amina Chifupa aliyeibuliwa akiwa anasoma Shule ya Sekondari Kisutu.Lakini si tu huyo ila hata watangazaji wengine waliibuliwa kupitia kazi ya mikono yake akiwemo Christina Mosha maarufu kama Seven, Adam Mchomvu, Gadner Habash, Masoud Kipanya, Millard Ayo na wengine wengi wakubwa ambao kwa sasa ni watangazaji maarufu wa redio hiyo.Ruge alikuwa akitumia zaidi kauli mbinu ya kuwa kipaji kwanza akimaanisha kuwa mtu yeyote anaweza kuwa na kipaji cha kitu fulani ambacho kinaweza kusaidiwa kuimarika zaidi na kikaleta faida kwa jamii.Akiwa Clouds pia alianzisha tamasha la Summer Jam ambalo baadaye lilitwa Fiesta ambalo limeitangaza Tanzania kimataifa katika nyanja za muziki.Ndio tamasha pekee Afrika linafanyika kwa muda mrefu na kuzunguka mikoa mingi. Tamasha hili linafanyika kwa miezi mitatu.Ruge aliamini katika ubunifu. Akiwa Clouds Media, safari hii akiwa kama Mkurugenzi wa Utafiti na Vipindi, alianzisha miradi kama vile Fursa, Malkia wa Nguvu.Itakumbukwa kuwa alikuwa mmoja wa waasisi wakubwa wa kampeni ya kukabiliana na ugonjwa wa Malaria nchini ya Malaria No More.  <topic>: KITAIFA 